Asutused ja puudutatud

Meie 06.05.2025 nr **7-2/68-15**

isikud nimekirja alusel

**Teade detailplaneeringu algatamisest**

**Rakvere Vallavolikogu** 23. aprilli 2025 otsusega nr. 168 algatati Rakvere vallas Taaravainu külas asuvatel Pajulille ja Oja kinnistute detailplaneeringu koostamine, kinnitati lähteseisukohad ja keskkonnamõju strateegilise hindamise algatamata jätmine.

Planeeritav ala asub Taaravainu külas Pajulille (katastritunnus 66201:001:0933) ja Oja (katastritunnus 66201:001:0932) kinnisasjadel. Detailplaneeringu koostamise eesmärk on moodustada 20 krunti, neist 18 äri- ja/või tootmismaa sihtotstarbega, 1 transpordimaa ja 1 maatulundusmaa sihtotstarbega ning anda ehitusõigus 18 põhihoone ehitamiseks, mille ehitusalune pind on kuni 40% krundi pinnast ja suurim lubatud kõrgus 12 m. Lahendada tuleb kruntide juurdepääsud ja tehnovõrkudega varustamine. Algatamise taotluse kohaselt on detailplaneeringu ala suuruseks 15,24 ha.

Detailplaneeringuga soovitakse Lehtri kinnistul muuta maatulundusmaa sihtotstarve 100% kaubandus-, toitlustus- ja teenindusmaaks. Detailplaneeringuga tehakse ettepanek Rakvere valla üldplaneeringu kohase maakasutuse juhtotstarbe muutmiseks. Rakvere valla kehtiva üldplaneeringu kohaselt on maa-alale kavandatud maatulundusmaa juhtotstarve. Detailplaneeringuga tahetakse määrata planeeringualale äri- ja tootmismaa ning maatulundusmaa juhtotstarve. Vastavalt PlanS § 142 lõike 1 punktile 1 on detailplaneering üldplaneeringut muutev, kui taotletakse üldplaneeringuga määratud maakasutuse juhtotstarbe ulatuslikku muutmist.

Koostatud keskkonnamõju strateegiline hindamise eelhinnangu kohaselt ei kaasne kavandatud detailplaneeringu elluviimisel olulist keskkonnamõju ning seetõttu ei ole vaja keskkonnamõjude strateegilist hindamist algatada.

**Planeeringu materjalidega tutvumine**
Detailplaneeringu materjalid on kättesaadavad elektrooniliselt Rakvere valla veebilehel: <www.rakverevald.ee/algatamine-ja-menetlemine>.

Lugupidamisega

(allkirjastatud digitaalselt)

Madis Akel
Planeerimise ja ehitusnõunik
+372 529 6193
madis.akel@rakverevald.ee

Asutused:

Päästeamet

Transpordiamet

Põllumajandus- ja Toiduamet

Keskkonnaamet

Maa- ja Ruumiamet

Puudutatud kinnistute omanikud:

Linna kinnistu, Taaravainu küla – OÜ Raviltos

Sooääre kinnistu, Taaravainu küla - Villi Kalda

Põlula metskond 185 kinnistu, Taaravainu küla - Riigiomand (RMK)

Vallimäe kinnistu, Taaravainu küla - Mati Timmusk

 August Timmusk

 Toomas Timmusk

 Ants Lill

 Tuule Lill